Varasematest aastatest mäletame ka seda, kuidas mõni meediakanal sai enda valdusse kõigi esitatute nimekirja ning kirjutas suure uudise neist, kes ordenit ei saanud, mitte aga neist, kes said. President Toomas Hendrik Ilvese hinnangul tekitas seesugune ebanormaalne olukord paljudele inimestele põhjendamatuid kannatusi. Kuna meie kodanikud ise end reeglina  teenetemärgi saajateks ei esita ning enamasti ei ole ka teadlikud sellest, et neid on kandidaadiks esitatud, siis pole nende eraeluliste andmete avalik käsitlemine õiglane ja põhjendatud.